pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​รองโฆษกฯ รัดเกล้า เผยที่ประชุม ครม. มีมติอนุมัติขยายกรอบระยะเวลาการดำเนินโครงการ 1 อำเภอ 1 ทุน รุ่นที่ 4
วันอังคารที่ 26 มีนาคม 2567
26/03/2567
​รองโฆษกฯ รัดเกล้า เผยที่ประชุม ครม. มีมติอนุมัติขยายกรอบระยะเวลาการดําเนินโครงการ 1 อําเภอ 1 ทุน รุ่นที่ 4
​รองโฆษกฯ รัดเกล้า เผยที่ประชุม ครม. มีมติอนุมัติขยายกรอบระยะเวลาการดําเนินโครงการ 1 อําเภอ 1 ทุน รุ่นที่ 4
วันที่ 26 มีนาคม 2567 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า วันนี้ (26 มีนาคม 2567) ที่ประชุมคณะรัฐมนตรี มีมติอนุมัติขยายกรอบระยะเวลาการดําเนินโครงการ 1 อําเภอ 1 ทุน รุ่นที่ 4 ตั้งแต่ปีงบประมาณ พ.ศ. 2567-2569 ตามที่กระทรวงศึกษาธิการ (ศธ.) โดยขอผูกพันงบประมาณข้ามปีสําหรับการดําเนินโครงการฯ กรอบวงเงินงบประมาณจํานวนทั้งสิ้น 5.51 ล้านบาท โดยสํานักงานปลัดกระทรวงศึกษาธิการ (สป.ศธ.) จะเป็นผู้ขอตั้งงบประมาณเป็นรายปีตามกระบวนการขั้นตอนวิธีการงบประมาณในภาพรวมต่อไป เพื่อให้ครอบคลุมการดําเนินโครงการฯ และไม่กระทบต่อการศึกษาของผู้รับทุนตามสิทธิที่ได้รับ
รองโฆษกประจําสํานักนายกรัฐมนตรี กล่าวว่า ศธ. ดําเนินโครงการฯ ตั้งแต่ปีงบประมาณ พ.ศ. 2547 เพื่อให้นักเรียนที่มีฐานะยากจน เรียนดี และมีความประพฤติดีที่สําเร็จการศึกษาระดับมัธยมศึกษาตอนปลายหรือเทียบเท่าทั้งสายสามัญและสายอาชีพในทุกอําเภอ/เขตทั่วประเทศมีโอกาสได้รับทุนการศึกษาต่อระดับอุดมศึกษา ปริญญาตรี หรือปริญญาใบแรกทั้งในประเทศไทยและต่างประเทศ แห่งละ 1 ทุนในหลักสูตรสาขาวิชาที่สอดคล้องกับความต้องการของท้องถิ่นและความต้องการของประเทศ ซึ่งเป็นการสร้างโอกาสและลดความเหลื่อมล้ําทางการศึกษาในสังคมไทย รวมทั้งคํานึงถึงการสร้างความเสมอภาคให้เกิดขึ้นแก่ประชากรทุกกลุ่ม เสริมสร้างองค์ความรู้ และศักยภาพของทรัพยากรมนุษย์ให้มีคุณภาพชีวิตที่ดีอันเป็นรากฐานที่เข้มแข็งในการพัฒนาประเทศ ซึ่งปัจจุบัน ศธ. ดําเนินโครงการดังกล่าวแล้ว จํานวน 4 รุ่น มีผู้รับทุน รวมทั้งสิ้น 3,093 คน โดยจากจํานวนนี้มีผู้รับทุน จํานวน 3,088 คน และมีผู้สละสิทธิก่อนรับทุนจํานวน 5 คน โดยปัจจุบันมีผู้สําเร็จการศึกษา จํานวน 2,921 คน ไม่สําเร็จการศึกษา จํานวน 161 คน และอยู่ระหว่างการศึกษา รุ่นที่ 4 จํานวน 6 คน
และเนื่องจากสถานการณ์การแพร่ระบาดของโรคติดเชื้อไวรัสโคโรนา 2019 ส่งผลให้ผู้รับทุนในรุ่นที่ 4 จํานวน 6 คน ได้รับผลกระทบจากปัญหาด้านสุขภาพ จึงปรับเปลี่ยนจากการศึกษาในต่างประเทศเป็นศึกษาในประเทศ และไม่สามารถสําเร็จการศึกษาได้ตามระยะเวลาที่โครงการ รุ่นที่ 4 กําหนด ในปี 2565 และแม้จะมีงบประมาณเหลือจ่ายเพียงพอต่อการบริหารจัดการโครงการฯ แต่ไม่สามารถเบิกจ่ายงบประมาณได้ต่อเนื่องจนผู้รับทุนสําเร็จการศึกษา (ปี 2569) เนื่องจากงบประมาณถูกพับโดยผลของกฎหมาย ดังนั้น ศธ. จึงจะเสนอคณะรัฐมนตรีพิจารณาให้ความเห็นชอบการขยายกรอบระยะเวลาการดําเนินโครงการฯ ดังนั้น เพื่อให้การจัดสรรทุนเกิดความต่อเนื่องและไม่เกิดผลกระทบต่อการศึกษาของผู้รับทุนอีก 6 คน ที่ยังอยู่ระหว่างการศึกษา จึงจําเป็นต้องขออนุมัติขยายกรอบระยะเวลาการดําเนินโครงการฯ รุ่นที่ 4 เป็นปีงบประมาณพ.ศ. 2567-2569 โดยขอผูกพันงบประมาณข้ามปีสําหรับดําเนินโครงการฯ รุ่นที่ 4 กรอบวงเงินงบประมาณ จํานวน 5.51 ล้านบาท เพื่อให้ครอบคลุมการดําเนินโครงการฯ รุ่น 4 และไม่กระทบต่อการศึกษาของผู้รับทุนตามสิทธิที่ได้รับ รวมทั้งให้มีสถานะรองรับการจัดทําคําของบประมาณรายจ่ายประจําปีตามขั้นตอนวิธีการงบประมาณต่อไป
รัฐบาลไทย-ข่าวทำเนียบรัฐบาล-SME D Bank เปิดประตูเอสเอ็มอีไทยยกระดับสู่ตลาดโกลบอล จับมือพันธมิตร ไขเคล็ดลับพาสินค้าขายบน amazon.com ฟรี!
วันอังคารที่ 26 มีนาคม 2567
26/03/2567
SME D Bank เปิดประตูเอสเอ็มอีไทยยกระดับสู่ตลาดโกลบอล จับมือพันธมิตร ไขเคล็ดลับพาสินค้าขายบน amazon.com ฟรี!
SME D Bank สนับสนุนผู้ประกอบการเอสเอ็มอีคว้าโอกาสยกระดับขยายตลาดสู่สากล จากผู้ใช้งานแพลตฟอร์มตลาดออนไลน์  “amazon.com”  ที่มีจํานวนกว่า 2 พันล้านคนทั่วโลก
ธนาคารพัฒนาวิสาหกิจขนาดกลางและกลางย่อมแห่งประเทศไทย (ธพว.) หรือ SME D Bank ธนาคารเพื่อเอสเอ็มอีไทย เดินหน้าพันธกิจด้านการพัฒนา สนับสนุนผู้ประกอบการเอสเอ็มอีคว้าโอกาสยกระดับขยายตลาดสู่สากล จากผู้ใช้งานแพลตฟอร์มตลาดออนไลน์ “amazon.com” ที่มีจํานวนกว่า 2 พันล้านคนทั่วโลก โดยจับมือกับสมาคมผู้ประกอบการพาณิชย์อิเล็กทรอนิกส์ไทย (Thai e-Commerce Association) และบริษัท เทค อี-บิสสิเนส เซ็นเตอร์ จํากัด (TeC) จัด “โครงการพัฒนาทักษะและเตรียมความพร้อมผู้ประกอบการ เพื่อสร้างการเติบโตผ่านการขยายธุรกิจต่างประเทศ และต่อยอดสู่แพลตฟอร์มตลาดออนไลน์ระดับสากล” สนับสนุนผู้ประกอบการเอสเอ็มอีไทย ประเภทธุรกิจต่าง ๆ เช่น อาหาร เครื่องดื่ม สินค้าอุปโภคบริโภค และการผลิตต่าง ๆ ที่มีมาตรฐานสําหรับการส่งออก เข้ารับการอบรมพัฒนาทักษะและเตรียมความพร้อมขยายธุรกิจในต่างประเทศ รวมถึง ได้รับสิทธิ์นําสินค้าขึ้นขายบนร้านค้าของโครงการผ่านแพลตฟอร์ม amazon.com โดยไม่มีค่าใช้จ่ายใดๆ ทั้งสิ้น ซึ่งปกติจะมีค่าใช้จ่ายประมาณ 300,000-500,000 บาทต่อราย ในการเปิดร้านค้าและการทําตลาด
สําหรับโครงการดังกล่าว เปิดรับผู้ประกอบการที่สนใจเข้ารับการเติมทักษะจํานวน 300 กิจการ และคัดเลือกกิจการที่มีศักยภาพและความพร้อม 50 ราย ให้ได้รับสิทธิ์นําสินค้าขึ้นขายบนร้านค้าของโครงการผ่านแพลตฟอร์ม amazon.com ทั้งนี้ กําหนดจัดกิจกรรมดังกล่าว ครอบคลุม 4 ภูมิภาค ได้แก่ ภาคเหนือ ภาคตะวันออกเฉียงเหนือ ภาคใต้ และภาคกลาง/ภาคตะวันตก เริ่มครั้งแรกในวันที่ 2 เมษายน 2567 ณ อุทยานวิทยาศาสตร์และเทคโนโลยี มหาวิทยาลัยเชียงใหม่ จ.เชียงใหม่ จากนั้น จัดต่อเนื่องตลอดเดือนเมษายน-พฤษภาคม 2567 โดยผู้เข้าร่วมโครงการจะได้เรียนรู้การขยายธุรกิจไปต่างประเทศครบวงจร เช่น การวางแผนธุรกิจ การวิเคราะห์ตลาด วางแผนการตลาด จัดการทางการเงิน ตลอดจนการเรียนรู้วัฒนธรรมและพฤติกรรมของผู้บริโภคในตลาดต่างประเทศ เป็นต้น ช่วยสร้างโอกาสให้ธุรกิจเติบโต และเพิ่มช่องทางตลาดจากกําลังซื้อของผู้บริโภคทั่วโลก สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-ดีอี-สดช. จัดสัมมนาเผยแพร่โครงการบริหารจัดการและติดตามผลการรับรองหลักสูตรของหน่วยงานภาครัฐ ปี 66 ผลักดันหน่วยงานรัฐพัฒนากำลังคนเสริมทักษะดิจิทัล
วันอังคารที่ 26 มีนาคม 2567
ดีอี-สดช. จัดสัมมนาเผยแพร่โครงการบริหารจัดการและติดตามผลการรับรองหลักสูตรของหน่วยงานภาครัฐ ปี 66 ผลักดันหน่วยงานรัฐพัฒนากําลังคนเสริมทักษะดิจิทัล
ดีอี-สดช. จัดสัมมนาเผยแพร่โครงการบริหารจัดการและติดตามผลการรับรองหลักสูตรของหน่วยงานภาครัฐ ปี 66 ผลักดันหน่วยงานรัฐพัฒนากําลังคนเสริมทักษะดิจิทัล
วันนี้ (26 มีนาคม 2567) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานสัมมนาเพื่อประชาสัมพันธ์ผลการดําเนินโครงการบริหารจัดการและติดตามผลการรับรองหลักสูตรของหน่วยงานภาครัฐ ประจําปี พ.ศ. 2566 พร้อมการนําเสนอแนวทางการส่งเสริมและสนับสนุนให้หน่วยงานของรัฐจัดฝึกอบรมในหลักสูตรการพัฒนาทักษะด้านดิจิทัล สําหรับข้าราชการและบุคลากรภาครัฐ รวมถึงมาตรการส่งเสริมและพัฒนากําลังคนด้านดิจิทัลของประเทศไทยให้มีความเป็นรูปธรรม และนําไปปฏิบัติได้จริง โดยมีนายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ แถลงผลการดําเนินงาน พร้อมด้วยผู้บริหารหน่วยงานภาครัฐ ภาคเอกชน ภาคธุรกิจ และภาควิชาการ เข้าร่วม ณ โรงแรมเซ็นทารา ไลฟ์ ศูนย์ราชการและคอนเวนชันเซ็นเตอร์ แจ้งวัฒนะ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม กล่าวว่า การดําเนินโครงการดังกล่าว นอกเหนือจากเป็นการรับรองหลักสูตรอย่างต่อเนื่องจากปีก่อนหน้าจํานวนกว่า 70 หลักสูตร รวมถึงการติดตามผลการรับรองหลักสูตรที่มีการพิจารณาประเมินคุณภาพและมาตรฐานของหลักสูตรไปแล้วกว่า 104 หลักสูตร กระทรวงดิจิทัลเพื่อเศรษฐกิจและสังคม สดช. ยังได้จัดทําแนวทางการส่งเสริมและสนับสนุนให้หน่วยงานของรัฐจัดฝึกอบรมในหลักสูตรการพัฒนาทักษะด้านดิจิทัลสําหรับข้าราชการและบุคลากรภาครัฐที่ได้รับการรับรองจาก สดช. รวมถึงจัดทํามาตรการส่งเสริมและพัฒนากําลังคนด้านดิจิทัลของประเทศ เพื่อยกระดับขีดความสามารถและศักยภาพด้านดิจิทัล ไม่ว่าจะเป็น ประชาชนทั่วไป นักเรียน นักศึกษา ซึ่งจําเป็นต้องตระหนักรู้เท่าทันต่อการเปลี่ยนแปลงในยุคดิจิทัล กลุ่มแรงงาน ที่ต้องมีทักษะและสมรรถนะที่สอดคล้องกับความก้าวหน้าทางด้านเทคโนโลยีและบริบทของประเทศ ผู้ประกอบการและภาคธุรกิจ ต้องประยุกต์ใช้และนําเทคโนโลยีดิจิทัลมาเสริมสร้างขีดความสามารถทางการแข่งขันและสร้างมูลค่าเพิ่มให้แก่ธุรกิจของตน รวมถึง ข้าราชการและบุคลากรภาครัฐ ซึ่งจําเป็นต้องมีทักษะด้านดิจิทัลที่เพียงพอ เพื่อขับเคลื่อนให้หน่วยงานภาครัฐมีศักยภาพและมีความสามารถในการมุ่งสู่การเป็นรัฐบาลดิจิทัล เพื่อให้สามารถรองรับการเปลี่ยนแปลงด้านเทคโนโลยีดิจิทัลในอนาคต ตลอดจนเพื่อสนับสนุนและส่งเสริมให้เกิดระบบนิเวศที่เหมาะสมแก่กําลังคนของประเทศในทุกภาคส่วน ให้สามารถเรียนรู้และพัฒนาตนเองอย่างต่อเนื่อง ตามแนวคิดการเรียนรู้และพัฒนาตนเองตลอดชีวิต
-------------------------------
รัฐบาลไทย-ข่าวทำเนียบรัฐบาล-พญาคชสีห์ อธิบดีแห่งหมู่มวลกำลังพล
วันอังคารที่ 26 มีนาคม 2567
พญาคชสีห์ อธิบดีแห่งหมู่มวลกําลังพล
๘ เมษายน ๒๕๖๗ วันคล้ายวันสถาปนากระทรวงกลาโหม ครบรอบ ๑๓๗ ปี “กลาโหมเทิดราชา รักษ์ราษฎร์ ชาติมั่นคง”
รัฐบาลไทย-ข่าวทำเนียบรัฐบาล-รองปลัดอภัย เข้าร่วมประชุมคณะทำงานดำเนินโครงการ “โคแสนล้าน” นำร่อง ครั้งที่ 1/2567
วันอังคารที่ 26 มีนาคม 2567
รองปลัดอภัย เข้าร่วมประชุมคณะทํางานดําเนินโครงการ “โคแสนล้าน” นําร่อง ครั้งที่ 1/2567
รองปลัดอภัย เข้าร่วมประชุมคณะทํางานดําเนินโครงการ “โคแสนล้าน” นําร่อง ครั้งที่ 1/2567
นายอภัย สุทธิสังข์ รองปลัดกระทรวงเกษตรและสหกรณ์ เข้าร่วมการประชุมคณะทํางานดําเนินโครงการ “โคแสนล้าน” นําร่อง ครั้งที่ 1/2567 โดยมี นายสมศักดิ์ เทพสุทิน รองนายกรัฐมนตรี เป็นประธาน ณ ห้องประชุม สร 3 ชั้น 4 ตึกบัญชาการ 1 ทําเนียบรัฐบาล และผ่านสื่ออิเล็กทรอนิกส์ โดยมีเรื่องที่สําคัญในที่ประชุมดังนี้
1) การกําหนดอัตราดอกเบี้ยที่รัฐชดเชยให้กับสถาบันการเงิน และอัตราดอกเบี้ยการชําระคืนเงินกู้ของกองทุนหมู่บ้านและชุมชนเมือง
2) การกําหนดระยะเวลาที่กองทุนหมู่บ้านและชุมชนเมืองจะต้องชําระคืนเงินกู้
ทั้งนี้ ที่ประชุมได้มอบหมายสํานักงานกองทุนหมู่บ้านและชุมชนเมืองแห่งชาติ นําความเห็นและข้อเสนอแนะการดําเนินโครงการฯ ไปพิจารณาตามความเหมาะสม เพื่อเสนอคณะรัฐมนตรีพิจารณาอีกครั้งก่อนดําเนินการต่อไป
รัฐบาลไทย-ข่าวทำเนียบรัฐบาล-ชาวนายิ้มได้ ราคาข้าวปี 2567 สูงที่สุดในรอบ 10 ปี
วันอังคารที่ 26 มีนาคม 2567
ชาวนายิ้มได้ ราคาข้าวปี 2567 สูงที่สุดในรอบ 10 ปี
.....
ชาวนายิ้มได้ ราคาข้าวปี 2567 สูงที่สุดในรอบ 10 ปี
.
นายชัย วัชรงค์ โฆษกประจําสํานักนายกรัฐมนตรี เผยราคาข้าวเปลือกนาปรังปี 2567 ถือว่าสูงที่สุดในรอบ 10 ปีที่ผ่านมา โดยในปีนี้ ราคาข้าวเปลือกนาปรังสูงขึ้นมา ประมาณ 2,000-3,000 บาท/ตัน
.
หากราคายืนอยู่ในระดับนี้ตลอดฤดูนาปีและนาปรังของปี 2567
- จะมีปริมาณผลผลิตข้าวเปลือกออกมาประมาณ 35 ล้านตัน
- ชาวนาทั้งประเทศจะมีรายได้เพิ่มปีละ 70,000 - 105,000 ล้านบาท
.
แนวทางส่งเสริมเพิ่มผลผลิตต่อไร่
1. ปรับค่าความเป็นกรด – ด่าง ของดินทั่วประเทศ
2. ปรับสูตรปุ๋ยใหม่ที่เฉพาะเจาะจงกับชนิดของข้าว
3. เพิ่มพื้นที่ชลประทาน
4. พัฒนาสายพันธุ์ข้าว
5. เปลี่ยนพื้นที่ปลูกข้าวที่ให้ผลผลิตต่ําไปปลูกพืชทางเลือกทดแทน
.
อ่านเพิ่มเติม >> https://www.thaigov.go.th/news/contents/details/80852
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“สุริยะ” พบทูตอิตาลีประจำประเทศไทย หารือความร่วมมือการพัฒนาระบบราง พร้อมนำเสนอการลงทุนโครงการแลนด์บริดจ์ ขับเคลื่อนการเป็นศูนย์กลางการขนส่งในภูมิภาค
วันอังคารที่ 26 มีนาคม 2567
“สุริยะ” พบทูตอิตาลีประจําประเทศไทย หารือความร่วมมือการพัฒนาระบบราง พร้อมนําเสนอการลงทุนโครงการแลนด์บริดจ์ ขับเคลื่อนการเป็นศูนย์กลางการขนส่งในภูมิภาค
...
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ให้ H.E. Mr. Paolo Dionisi (นายเปาโล ดิโอนิซี) เอกอัครราชทูตอิตาลีประจําประเทศไทย และคณะผู้แทนบริษัท MERMEC Group ซึ่งมีความเชี่ยวชาญในการตรวจสอบปัญหาระบบราง ระบบอาณัติสัญญาณ และระบบบริหารจัดการทรัพย์สินเกี่ยวกับรถไฟ เข้าพบ เพื่อแนะนําตัวในโอกาสที่รัฐมนตรีว่าการกระทรวงคมนาคมเข้ารับตําแหน่งและหารือความคืบหน้าเกี่ยวกับความร่วมมือด้านการคมนาคมขนส่ง การลงทุนในภาคบริการขนส่งระหว่างสองประเทศ และการดําเนินงานในโครงการต่าง ๆ ของกระทรวงคมนาคม โดยมี นายชยธรรม์ พรหมศร ปลัดกระทรวงคมนาคม และหน่วยงานที่เกี่ยวข้อง ร่วมหารือ เมื่อวันที่ 25 มีนาคม 2567 ณ ห้องรับรองรัฐมนตรีว่าการกระทรวงคมนาคม
นายสุริยะ จึงรุ่งเรืองกิจ กล่าวว่า บริษัท MERMEC Group อิตาลี และประเทศไทย มีความสัมพันธ์ร่วมกันมาอย่างยาวนาน ทั้งด้านเศรษฐกิจ การท่องเที่ยว และเทคโนโลยี และมีแนวโน้มที่จะพัฒนาร่วมกันอย่างต่อเนื่อง โดยกระทรวงคมนาคมหวังว่าความเชี่ยวชาญของ MERMEC จะสามารถช่วยเหลือประเทศไทยในการพัฒนาระบบรางได้ต่อไป สําหรับปัจจุบันประเทศไทยมีโครงการระบบรางสําคัญที่อยู่ระหว่างดําเนินการ อาทิ โครงการรถไฟความเร็วสูง โครงการรถไฟทางคู่ เป็นต้น นอกจากนี้ ยังอยู่ระหว่างดําเนินโครงการแลนด์บริดจ์ เพื่อตอบสนองต่อปัญหาความแออัดในช่องแคบมะละกา รัฐบาลไทยจึงได้นําเสนอโครงการแลนบริตจ์เพื่อรับมือต่อสภาวะดังกล่าว วัตถุประสงค์หลักของโครงการนี้คือการเป็นศูนย์กลางที่สําคัญสําหรับการขนส่งในภูมิภาค เชื่อมท่าเรือฝั่งอ่าวไทยและทะเลอันดามัน ด้วยรถไฟและทางหลวงพิเศษ โดยโครงการจะใช้เงินลงทุนจากภาคเอกชน 100% และจะอยู่ภายใต้การบริหารโดยผู้ให้บริการรายเดียว (Single Operator) โดยผู้ที่ให้ส่วนแบ่งรายได้กับรัฐสูงที่สุดจะเป็นผู้ชนะการประมูล ทั้งนี้ โครงการดังกล่าวถือเป็นเป้าหมายในการเสริมสร้างความเชื่อมโยงในภูมิภาคและส่งเสริมให้การค้าและการขนส่งในภูมิภาคอาเซียนมีประสิทธิภาพยิ่งขึ้น
ทั้งนี้ เอกอัครราชทูตอิตาลีประจําประเทศไทย และผู้แทนบริษัท MERMEC Group ได้ให้ความสนใจในโครงการแลนด์บริดจ์ ตลอดจนการพัฒนาโครงข่ายระบบขนส่งมวลชนทางรางของไทย และหวังว่าจะได้มีโอกาสในการพัฒนาโครงการต่าง ๆ ร่วมกันในอนาคตต่อไป
“ขอขอบคุณที่มาเข้าพบวันนี้ ผมรู้สึกยินดีเป็นอย่างมาก โดยจะให้การสนับสนุนความร่วมมือระหว่างรัฐบาลไทยและอิตาลีอย่างต่อเนื่อง และยินดีที่จะให้ความช่วยเหลือเสมอ ในส่วนของ MERMEC Group หากต้องการคําแนะนําเกี่ยวกับการดําเนินการกับภาครัฐ ผมและทุกหน่วยงานของกระทรวงคมนาคมยินดีจะให้คําแนะนําเช่นกัน” นายสุริยะ กล่าว
รัฐบาลไทย-ข่าวทำเนียบรัฐบาล-​นายกฯ เผย ครม.อนุมัติค่าอาหารกลางวันของนักเรียนระดับชั้นมัธยมศึกษาปีที่ 1 – 3  ในโรงเรียนขยายโอกาสทางการศึกษา
วันอังคารที่ 26 มีนาคม 2567
26/03/2567
​นายกฯ เผย ครม.อนุมัติค่าอาหารกลางวันของนักเรียนระดับชั้นมัธยมศึกษาปีที่ 1 – 3  ในโรงเรียนขยายโอกาสทางการศึกษา
​นายกฯ เผย ครม.อนุมัติค่าอาหารกลางวันของนักเรียนระดับชั้นมัธยมศึกษาปีที่ 1 – 3  ในโรงเรียนขยายโอกาสทางการศึกษา
วันนี้ (26 มีนาคม 2567) เวลา 11.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า ครม. มีมติอนุมัติค่าอาหารกลางวันของนักเรียนระดับชั้นมัธยมศึกษาปีที่ 1 – 3 ในโรงเรียนขยายโอกาสทางการศึกษา โดยให้กระทรวงศึกษาธิการและหน่วยงานที่เกี่ยวข้องรับความเห็นหน่วยงานเพื่อไปพิจารณาต่อไป
รัฐบาลไทย-ข่าวทำเนียบรัฐบาล-ดีอี ร่วมเวทีเสวนา “ปฏิรูปสิทธิ เสรีภาพ คุ้มครองผู้บริโภค... 5ปี ที่ท้าทาย”
วันอังคารที่ 26 มีนาคม 2567
ดีอี ร่วมเวทีเสวนา “ปฏิรูปสิทธิ เสรีภาพ คุ้มครองผู้บริโภค... 5ปี ที่ท้าทาย”
ดีอี ร่วมเวทีเสวนา “ปฏิรูปสิทธิ เสรีภาพ คุ้มครองผู้บริโภค... 5ปี ที่ท้าทาย”
วันนี้ (26 มีนาคม 2567) นายเอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอี) เป็นวิทยากรในการสัมมนา เรื่อง “ปฏิรูปสิทธิ เสรีภาพ คุ้มครองผู้บริโภค... 5ปี ที่ท้าทาย” โดยมี ศาสตราจารย์พิเศษ พรเพชร วิชิตชลชัย ประธานวุฒิสภา เป็นประธานเปิดงาน พร้อมด้วยเหล่าผู้ทรงคุณวุฒิร่วมเวทีเสวนา และผู้ที่สนใจเข้าร่วมทั้งในรูปแบบออนไลน์และออนไซต์ จัดโดยคณะกรรมาธิการสิทธิมนุษยชน สิทธิเสรีภาพและการคุ้มครองผู้บริโภค วุฒิสภา ณ ห้องจัดประชุมสัมนา B1-1 ชั้น B1 อาคารรัฐสภา
----------------------
รัฐบาลไทย-ข่าวทำเนียบรัฐบาล-ดีอี ร่วมเวทีเสวนา ‘จิบกาแฟแลสยาม’ ในหัวข้อ “ทางออกประเทศไทย ในยุคที่มิจฉาชีพออนไลน์เกลื่อนเมือง”
วันอังคารที่ 26 มีนาคม 2567
ดีอี ร่วมเวทีเสวนา ‘จิบกาแฟแลสยาม’ ในหัวข้อ “ทางออกประเทศไทย ในยุคที่มิจฉาชีพออนไลน์เกลื่อนเมือง”
ดีอี ร่วมเวทีเสวนา ‘จิบกาแฟแลสยาม’ ในหัวข้อ “ทางออกประเทศไทย ในยุคที่มิจฉาชีพออนไลน์เกลื่อนเมือง”
วันนี้ (26 มีนาคม 2567) นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอี) ร่วมเป็นวิทยากรให้ความรู้ในงานเสวนา ‘จิบกาแฟแลสยาม’ ในหัวข้อ “ทางออกประเทศไทยในยุคที่มิจฉาชีพออนไลน์ เกลื่อนเมือง” (หลายรูปแบบจนแยกไม่ออก) กับ 5 Speaker ผู้เชี่ยวชาญในประเด็นดังกล่าว มาร่วมเป็นวิทยากรให้ความรู้ แลกเปลี่ยนประสบการณ์พร้อมพูดคุยร่วมกัน โดยมีผู้ที่เกี่ยวข้องและผู้ที่สนใจเข้าร่วมงาน ณ ห้องประชุมศูนย์นวัตกรรมทางทหาร สถาบันวิชาการป้องกันประเทศ
รัฐบาลไทย-ข่าวทำเนียบรัฐบาล-ปลัด สธ. เผย แนวทาง 3 ขั้น สู่เป็นศูนย์กลางสุขภาพนานาชาติด้านทันตกรรม
วันอังคารที่ 26 มีนาคม 2567
ปลัด สธ. เผย แนวทาง 3 ขั้น สู่เป็นศูนย์กลางสุขภาพนานาชาติด้านทันตกรรม
ปลัดกระทรวงสาธารณสุข เผย มีประชากรทั่วโลกต้องเผชิญปัญหาสุขภาพช่องปากถึง 3,500 ล้านคน สาเหตุหนึ่งจากการเข้าถึงบริการด้านทันตกรรมได้น้อย ชี้หากดําเนินการตามขั้นตอน เริ่มจากแก้ปัญหาสุขภาพช่องปากประชาชน วางรากฐานระบบทันตกรรมให้เข้มแข็ง
ปลัดกระทรวงสาธารณสุข เผย มีประชากรทั่วโลกต้องเผชิญปัญหาสุขภาพช่องปากถึง 3,500 ล้านคน สาเหตุหนึ่งจากการเข้าถึงบริการด้านทันตกรรมได้น้อย ชี้หากดําเนินการตามขั้นตอน เริ่มจากแก้ปัญหาสุขภาพช่องปากประชาชน วางรากฐานระบบทันตกรรมให้เข้มแข็ง และต่อยอดในการสร้างเศรษฐกิจ จะช่วยให้ไทยก้าวสู่การเป็นศูนย์กลางสุขภาพนานาชาติด้านทันตกรรมได้
นพ.โอภาส การย์กวินพงศ์ ปลัดกระทรวงสาธารณสุข กล่าวตอนหนึ่งในการปาฐกถา เนื่องในวันสุขภาพช่องปากโลก “World Oral Health Day 2024” ภายใต้แนวคิด “A Happy Mouth is a Happy Body” ซึ่งจัดขึ้นโดย ทันตแพทยสมาคมแห่งประเทศไทย ในพระบรมราชูปถัมภ์ ร่วมกับภาคีเครือข่ายด้านสุขภาพและทันตสาธารณสุข ว่า ปัญหาสุขภาพช่องปากเป็นปัญหาระดับโลก ส่งผลกระทบทั้งต่อสุขภาพกายและสุขภาพจิต ประชากรทั่วโลกต้องเผชิญความทุกข์ทรมานจากโรคในช่องปากถึง 3,500 ล้านคน ซึ่งปัจจัยหนึ่งที่ทําให้เกิดปัญหา คือ การที่ประชาชนเข้าถึงบริการด้านทันตกรรมได้น้อย เช่นเดียวกับคนไทย 70 ล้านคน ที่ควรเข้าถึงบริการอย่างน้อยคนละ 2 ครั้งต่อปี รวม 140 ล้านครั้ง แต่ปัจจุบันยังเข้าถึงบริการไม่ถึงร้อยละ 10 หรือเพียงปีละประมาณ 12 ล้านครั้งเท่านั้น
นพ.โอภาส กล่าวต่อว่า นโยบายยกระดับ 30 บาท รักษาทุกที่ด้วยบัตรประชาชนใบเดียว ที่รัฐบาลและ กระทรวงสาธารณสุขกําลังดําเนินการอยู่ในขณะนี้ มีจุดมุ่งหมายให้ประชาชนเข้าถึงบริการได้อย่างครบถ้วน ตั้งแต่การส่งเสริมสุขภาพ การป้องกันไม่ให้เกิดโรค รวมทั้งการดูแลรักษาระดับปฐมภูมิและระดับขั้นสูง จึงเป็นปัจจัยสําคัญหนึ่งที่จะช่วยให้ประชาชนได้เข้าถึงบริการด้านทันตกรรมมากขึ้น รวมทั้งจะช่วยสร้างเศรษฐกิจให้กับประเทศ จากการพัฒนาให้เป็นศูนย์กลางสุขภาพนานาชาติด้านทันตกรรม (Dental Hub) ซึ่งต้องมีการบริหารจัดการอย่างเป็นขั้นตอน ให้เกิดความสมดุลและเกิดการยอมรับให้ได้ เริ่มจาก 1.การแก้ปัญหาสุขภาพช่องปากที่สําคัญของคนไทยให้ได้ก่อน
2.การเสริมรากฐานระบบทันตกรรมของไทยให้แข็งแรงมั่นคง ทั้งการมีบุคลากรด้านทันตกรรมที่มีคุณภาพอย่างเพียงพอ และมีการกระจายตัวอย่างเหมาะสม รวมถึงมีงบประมาณ ค่าตอบแทนและรายได้ที่จูงใจคนอยู่ในระบบซึ่งกระทรวงสาธารณสุขมีนโยบายที่จะจัดตั้งโรงพยาบาลทันตกรรม เพื่อช่วยเพิ่มการเข้าถึงบริการ แก้ปัญหาได้ตรงตามบริบทของพื้นที่ และช่วยส่งเสริมความก้าวหน้าทางวิชาชีพ ตลอดจนการพัฒนาเทคโนโลยี รวมถึงงานวิจัย และ 3.การพัฒนาสู่การเป็น Dental Hub เพื่อสร้างเศรษฐกิจ ซึ่งอุตสาหกรรมบริการสุขภาพเป็นจุดแข็งของไทยที่หลายประเทศให้การยอมรับ การเดินหน้าสู่การเป็นศูนย์กลางสุขภาพนานาชาติด้านทันตกรรมจึงเป็นเรื่องที่สามารถทําได้
********************************************** 26 มีนาคม 2567
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม "เราทำความ ดี ด้วยหัวใจ"
วันอังคารที่ 26 มีนาคม 2567
สํานักงานปลัดกระทรวงกลาโหม "เราทําความ ดี ด้วยหัวใจ"
เนื่องในโอกาสวันคล้ายวันสถาปนากระทรวงกลาโหม ครบ ๑๓๗ ปี
รัฐบาลไทย-ข่าวทำเนียบรัฐบาล-​ที่ประชุม ครม. มีมติเห็นชอบร่างบันทึกการประชุมคณะกรรมการร่วมไทย-ลาว เพื่อดูแลการดำเนินกิจกรรมต่างๆ ตามแม่น้ำโขงและแม่น้ำเหือง ครั้งที่ 4
วันอังคารที่ 26 มีนาคม 2567
26/03/2567
​ที่ประชุม ครม. มีมติเห็นชอบร่างบันทึกการประชุมคณะกรรมการร่วมไทย-ลาว เพื่อดูแลการดําเนินกิจกรรมต่างๆ ตามแม่น้ําโขงและแม่น้ําเหือง ครั้งที่ 4
​ที่ประชุม ครม. มีมติเห็นชอบร่างบันทึกการประชุมคณะกรรมการร่วมไทย-ลาว เพื่อดูแลการดําเนินกิจกรรมต่างๆ ตามแม่น้ําโขงและแม่น้ําเหือง ครั้งที่ 4
วันนี้ (26 มีนาคม 2567) นายชัย วัชรงค์ โฆษกประจําสํานักนายกรัฐมนตรี เผยว่า ที่ประชุมคณะรัฐมนตรีมีมติเห็นชอบร่างบันทึกการประชุมคณะกรรมการร่วมไทย-ลาว เพื่อดูแลการดําเนินกิจกรรมต่างๆ ตามแม่น้ําโขงและแม่น้ําเหือง ครั้งที่ 4 ตามที่กระทรวงมหาดไทย เสนอ
โฆษกประจําสํานักนายกรัฐมนตรี กล่าวว่า คกก. ร่วมไทย-ลาวฯ ถูกจัดตั้งขึ้นในปี 2547 เพื่อเป็นกลไกสําหรับการปรึกษาหารือและแลกเปลี่ยนข้อมูลข่าวสารเกี่ยวกับการดําเนินกิจกรรมต่างๆ ตามแม่น้ําโขงและแม่น้ําเหืองระหว่างไทย และ สปป. ลาว ตลอดจนกําหนดวิธีการทางเทคนิคที่จําเป็นเพื่อป้องกันตลิ่งและฝั่ง รวมถึงเพื่อรักษาระบบนิเวศวิทยาตามแม่น้ําโขงและแม่น้ําเหือง
โดยสาระสําคัญเกี่ยวกับประเด็นที่ทั้งสองฝ่ายจะตกลงร่วมกัน เช่น
1. การรับรองการปรับปรุงแก้ไขข้อกําหนดมาตรฐานด้านเทคนิคการก่อสร้างเขื่อนป้องกันตลิ่งริมแม่น้ําโขงและแม่น้ําเหือง และข้อกําหนดทางด้านเทคนิคเกี่ยวกับการดูดทรายตามแม่น้ําโขงและแม่น้ําเหืองที่มีอยู่เดิม
2. ประเด็นอื่นๆ เช่น (1) การรับทราบผลการตรวจสอบพื้นที่ร่วมกัน โดยเป็นการตรวจสอบความเรียบร้อยของพื้นที่ฝ่ายไทยและ สปป. ลาว บริเวณริมแม่น้ําโขงและแม่น้ําเหือง (2) การรับรองแผนการตรวจสอบพื้นที่ รวม 18 บริเวณ ซึ่งเป็นบริเวณก่อสร้างเขื่อนป้องกันตลิ่งและบริเวณทรายดูด โดยในพื้นที่ของฝั่งไทยครอบคลุมพื้นที่ จังหวัดหนองคาย เชียงราย เลย และอํานาจเจริญ (3) ไทยจะเป็นเจ้าภาพจัดการประชุมคกก. ร่วมไทย-ลาวฯ ครั้งที่ 5 ต่อไป
ทั้งนี้ ขอให้ทั้งสองฝ่ายร่วมกันปฏิบัติตามเพื่อให้เกิดผลตามที่ตกลงร่วมกันโดยเร็ว
รัฐบาลไทย-ข่าวทำเนียบรัฐบาล-จรรยาบรรณของผู้ตรวจสอบและรับรองบัญชี ในประเด็น “การตรวจสอบและรับรองบัญชีในกิจการที่เกินความรู้ความสามารถของตนที่จะปฏิบัติงานได้”
วันอังคารที่ 26 มีนาคม 2567
26/03/2567
จรรยาบรรณของผู้ตรวจสอบและรับรองบัญชี ในประเด็น “การตรวจสอบและรับรองบัญชีในกิจการที่เกินความรู้ความสามารถของตนที่จะปฏิบัติงานได้”
กรมสรรพากรตรวจสอบการปฏิบัติงานผู้ตรวจสอบและรับรองบัญชี พบประเด็นข้อบกพร่องด้านจรรยาบรรณกรณีการตรวจสอบและรับรองบัญชีในกิจการที่เกินความรู้ความสามารถตนที่จะปฏิบัติงานได้ และกรณีผู้ตรวจสอบและรับรองบัญชี ไม่อยู่ในสถานะที่ปฏิบัติงานและรับรองงบการเงินได้
กรมสรรพากรได้ตรวจสอบการปฏิบัติงานของผู้ตรวจสอบและรับรองบัญชี ประกอบด้วย ผู้สอบบัญชีรับอนุญาต และผู้สอบบัญชีภาษีอากร พบประเด็นข้อบกพร่องด้านจรรยาบรรณกรณีการตรวจสอบและรับรองบัญชีในกิจการที่เกินความรู้ความสามารถของตนที่จะปฏิบัติงานได้ และกรณีผู้ตรวจสอบและรับรองบัญชี ไม่อยู่ในสถานะที่ปฏิบัติงานและรับรองงบการเงินได้ จึงขอประชาสัมพันธ์ให้ผู้ตรวจสอบและรับรองบัญชีทราบความเสี่ยงงบการเงินมีข้อบกพร่อง ที่เป็นผลมาจากคุณภาพในการปฏิบัติงานของผู้ตรวจสอบและรับรองบัญชีขาดความน่าเชื่อถือในวิชาชีพ และปฏิบัติตามข้อกฎหมายที่เกี่ยวข้อง ดังนี้
1. ผู้ตรวจสอบและรับรองบัญชีปฏิบัติงานเกินความรู้ความสามารถ เช่น กรณีผู้ตรวจสอบและรับรองบัญชีรับงานเกินกว่า 300 รายต่อปี และผู้ตรวจสอบและรับรองบัญชีมีผู้ช่วยปฏิบัติงานไม่เหมาะสมกับปริมาณงานและคุณภาพที่จะต้องตรวจสอบ (คําสั่งกรมสรรพากร ที่ ท.ป.123/2545 เรื่อง กําหนดจรรยาบรรณของผู้ตรวจสอบและรับรองบัญชีตามมาตรา 3 สัตต แห่งประมวลรัษฎากร ลงวันที่ 19 พฤศจิกายน พ.ศ. 2545 “2.2.2 ไม่ตรวจสอบและรับรองบัญชีในกิจการที่เกินความรู้ความสามารถของตนที่จะปฏิบัติงานได้ และไม่ทําการตรวจสอบและรับรองบัญชีเกินกว่า 300 รายต่อปี”)
2. ผู้ตรวจสอบและรับรองบัญชีไม่อยู่ในสถานะที่ปฏิบัติงานและรับรองงบการเงินได้ เช่น กรณีผู้ตรวจสอบและรับรองบัญชี ขาดต่ออายุ สิ้นสภาพ ตาย เพิกถอน (คําสั่งกรมสรรพากร ที่ ท.ป.123/2545 เรื่อง กําหนดจรรยาบรรณของผู้ตรวจสอบและรับรองบัญชีตามมาตรา 3 สัตต แห่งประมวลรัษฎากร ลงวันที่ 19 พฤศจิกายน พ.ศ. 2545 “2.5.1 ไม่กระทําการใด ๆ อันอาจนํามาซึ่งความเสื่อมเสียเกียรติศักดิ์แห่งวิชาชีพ ในส่วนที่เกี่ยวกับกฎหมายภาษีอากร หรือกฎหมายอื่น”)
หากมีข้อสงสัยสามารถสอบถามข้อมูลเพิ่มเติมได้ที่กองมาตรฐานการสอบบัญชีภาษีอากร โทร. 0 2272 9172 0 2272 9174 และ 0 2272 9816 หรือสํานักงานสรรพากรทุกแห่งทั่วประเทศ
รัฐบาลไทย-ข่าวทำเนียบรัฐบาล-ไทยติดอันดับ 1 ผู้ผลิตยานยนต์มากที่สุดในอาเซียน และอันดับด้านการแพทย์ดีที่สุดระดับโลก
วันอังคารที่ 26 มีนาคม 2567
ไทยติดอันดับ 1 ผู้ผลิตยานยนต์มากที่สุดในอาเซียน และอันดับด้านการแพทย์ดีที่สุดระดับโลก
.....
ไทยติดอันดับ 1 ผู้ผลิตยานยนต์มากที่สุดในอาเซียน และอันดับด้านการแพทย์ดีที่สุดระดับโลก
.
จากวิสัยทัศน์ 8 ด้าน ของรัฐบาลมุ่งให้ไทยก้าวขึ้นเป็นที่ 1 ในภูมิภาค โดยส่งเสริมทุกด้านที่เป็นยุทธศาสตร์สําคัญ และมีศักยภาพ โดยเฉพาะการเป็นศูนย์กลางผลิตยานยนต์แห่งอนาคต (Future Mobility Hub) และศูนย์กลางการแพทย์และสุขภาพ (Medical and Wellness Hub)
.
ล่าสุด สมาพันธ์อุตสาหกรรมยานยนต์แห่งอาเซียน ผลสํารวจจํานวนการผลิตรถยนต์ของประเทศในกลุ่มอาเซียน พบว่า ไทยครองอันดับหนึ่ง ผู้ผลิตรถยนต์มากที่สุดในปี 66 มีจํานวนการผลิต 1,841,663 คัน ด้วยจุดแข็งที่รัฐบาลสนับสนุนให้มีบรรยากาศแวดล้อมที่เหมาะสมกับการลงทุนในอุตสาหกรรมยานยนต์อย่างเข้มแข็งและพัฒนาศักยภาพแรงงานมีฝีมือไทยให้แข็งแกร่งและเป็นที่ยอมรับ รวมทั้งปัจจัยด้านการขนส่ง จึงทําให้ไทยมีฐานการผลิตของบริษัทรถยนต์ชั้นนําจากทั่วโลก
.
พร้อมกันนี้ นิตยสาร Newsweek ประกาศผลการจัดอันดับ 250 โรงพยาบาลที่ดีที่สุดในโลกปี 67 ( 250 World’s Best Hospitals 2024) โดยมีโรงพยาบาลบํารุงราษฎร์ของไทย อยู่ในอันดับที่ 130 (สูงกว่าปีที่แล้วที่เคยอยู่ในอันดับที่ 182 )
.
ส่วนการจัดอันดับ โรงพยาบาลที่ดีที่สุดในประเทศไทยปี 67 (World's Best Hospitals 2024 - Thailand) จํานวน 30 แห่ง มีโรงพยาบาลรัฐบาลหรือในกํากับของรัฐติดอันดับรวม 12 แห่ง ซึ่งรวมถึงโรงพยาบาลสังกัดกระทรวงสาธารณสุข 3 แห่ง สะท้อนให้เห็นถึงศักยภาพด้านการแพทย์ของไทย ในการให้บริการทั้งคนไทยและต่างประเทศ
.
อ่านเพิ่มเติม คลิกhttps://www.thaigov.go.th/news/contents/details/80806
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ที่ปรึกษาฯ ดนัยณัฏฐ์ ร่วมหารือ คณะกรรมการขับเคลื่อนยุทธศาสตร์กระทรวงเกษตรและสหกรณ์
วันจันทร์ที่ 25 มีนาคม 2567
25/03/2567
ที่ปรึกษาฯ ดนัยณัฏฐ์ ร่วมหารือ คณะกรรมการขับเคลื่อนยุทธศาสตร์กระทรวงเกษตรและสหกรณ์
ที่ปรึกษาฯ ดนัยณัฏฐ์ ร่วมหารือ คณะกรรมการขับเคลื่อนยุทธศาสตร์กระทรวงเกษตรและสหกรณ์
วันที่ 22 มีนาคม 2567 นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม ได้รับมอบหมายจาก นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้คณะกรรมการขับเคลื่อนยุทธศาสตร์กระทรวงเกษตรและสหกรณ์ เข้าพบ เพื่อหารือเกี่ยวกับแนวทางการบูรณาการงานร่วมกันระหว่าง กระทรวงเกษตรและสหกรณ์ กับ กระทรวงอุตสาหกรรม และแนวทางการแก้ไขปัญหาอุปสรรคจากการดําเนินงานที่ผ่านมา ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
โดยมีประเด็นในการหารือ ดังนี้ 1. ความร่วมมือในการสร้างมูลค่าเพิ่มสินค้าเกษตรจากกระทรวงอุตสาหกรรมเป็นการขอความร่วมมือในการสร้างมูลค่าเพิ่มสินค้าเกษตรจากกระทรวงอุตสาหกรรม 2. แนวทางความร่วมมือระหว่างกระทรวงอุตสาหกรรมกับกระทรวงเกษตรและสหกรณ์ ได้แก่ ภาพรวมนโยบายการพัฒนาอุตสาหกรรมอาหารและเกษตรแปรรูปของกระทรวงอุตสาหกรรม และแนวทางการเชื่อมโยงห่วงโซ่การผลิตจากภาคเกษตร และด้านเกษตรอุตสาหกรรมและการส่งเสริมผู้ประกอบการ อาทิ การแปรรูปสินค้าเกษตร การส่งส่งเสริมผู้ประกอบการ การพัฒนานวัตกรรมด้านการเกษตร และการจัดการวัสดุเหลือใช้ทางการเกษตร และ 3. แนวทางการแก้ไขปัญหาอุปสรรคจากการดําเนินงานที่ผ่านมา ได้แก่ ปัญหา อุปสรรค ข้อเสนอแนะ และแนวทางแก้ไข ในการดําเนินงาน
รัฐบาลไทย-ข่าวทำเนียบรัฐบาล-ครม.อนุมัติงบประมาณอุดหนุนค่าอาหารกลางวันของนักเรียนระดับชั้นมัธยมศึกษาปีที่ 1 – 3 ในโรงเรียนขยายโอกาสทางการศึกษา จำนวนนักเรียน 575,983 คน รวมงบประมาณทั้งสิ้น 2,955.57 ล้านบาท
วันอังคารที่ 26 มีนาคม 2567
26/03/2567
ครม.อนุมัติงบประมาณอุดหนุนค่าอาหารกลางวันของนักเรียนระดับชั้นมัธยมศึกษาปีที่ 1 – 3 ในโรงเรียนขยายโอกาสทางการศึกษา จํานวนนักเรียน 575,983 คน รวมงบประมาณทั้งสิ้น 2,955.57 ล้านบาท
ครม.อนุมัติงบประมาณอุดหนุนค่าอาหารกลางวันของนักเรียนระดับชั้นมัธยมศึกษาปีที่ 1 – 3 ในโรงเรียนขยายโอกาสทางการศึกษา จํานวนนักเรียน 575,983 คน รวมงบประมาณทั้งสิ้น 2,955.57 ล้านบาท
วันนี้ (26 มี.ค. 67) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติอนุมัติงบประมาณอุดหนุนค่าอาหารกลางวันของนักเรียนระดับชั้นมัธยมศึกษาปีที่ 1 – 3 ในโรงเรียนขยายโอกาสทางการศึกษา ในอัตราตามขนาดของโรงเรียน ดังนี้ 1.โรงเรียนสังกัดสํานักงานคณะกรรมการขั้นพื้นฐาน (สพฐ.) จํานวน 6,855 แห่ง งบประมาณ 2,460.39 ล้านบาท 2.กรมส่งเสริมการปกครองส่วนท้องถิ่น (สถ.) จํานวน 376 แห่ง งบประมาณ 337.25 ล้านบาท 3.กองบัญชาการตํารวจตระเวนชายแดน (บช.ตชด.) จํานวน 4 แห่ง งบประมาณ 1.99 ล้านบาท และ 4.กรุงเทพมหานคร (กทม.) จํานวน 109 แห่ง งบประมาณ 155.94 ล้านบาท รวมจํานวน 7,344 แห่ง จํานวนนักเรียนทั้งหมด 575,983 คน ในระยะเวลา 200 วัน ต่อปีการศึกษา รวมงบประมาณทั้งสิ้น 2,955.57 ล้านบาท โดยให้มีผลในปีงบประมาณ พ.ศ. 2568 จากงบประมาณรายจ่ายประจําปีของกระทรวงมหาดไทยในส่วนเงินอุดหนุนที่จัดสรรให้แก่องค์กรปกครองส่วนท้องถิ่น และหน่วยงานอื่น ๆ ที่เกี่ยวข้อง
นายคารม กล่าวว่า งบประมาณอุดหนุนค่าอาหารกลางวันของนักเรียนระดับชั้นมัธยมศึกษาปีที่ 1 – 3 ในโรงเรียนขยายโอกาสทางการศึกษา ให้เป็นไปตาม มติ ครม.เมื่อวันที่ 8 พฤศจิกายน 2565 ในอัตรา 24 บาทต่อคนต่อวัน เป็นอัตราเฉลี่ย เช่นเดียวกันนักเรียนระดับชั้นเด็กเล็กถึงระดับชั้นประถมศึกษาปีที่ 6 โดยใช้หลักวิธีการหาค่าเฉลี่ยของอัตราตามขนาดของโรงเรียนและจํานวนนักเรียน ดังนี้ 1.จํานวนนักเรียน 1 – 40 คน ค่าอาหาร 36 บาทต่อคนต่อวัน 2.จํานวนนักเรียน 41 – 100 คน ค่าอาหาร 27 บาทต่อคนต่อวัน 3.จํานวนนักเรียน 101 – 120 คน ค่าอาหาร 24 บาทต่อคนต่อวัน และ 4. จํานวนนักเรียน 121 คนขึ้นไป ค่าอาหาร 22 บาทต่อคนต่อวัน
รัฐบาลไทย-ข่าวทำเนียบรัฐบาล-“คนร. ผลักดันรัฐวิสาหกิจและบริษัทลูกเร่งดำเนินการให้ได้ตามแผนและนโยบายรัฐบาล เน้นประโยชน์ ความคุ้มค่า และตอบสนองความต้องการของประชาชน”
วันอังคารที่ 26 มีนาคม 2567
26/03/2567
“คนร. ผลักดันรัฐวิสาหกิจและบริษัทลูกเร่งดําเนินการให้ได้ตามแผนและนโยบายรัฐบาล เน้นประโยชน์ ความคุ้มค่า และตอบสนองความต้องการของประชาชน”
“คนร. ผลักดันรัฐวิสาหกิจและบริษัทลูกเร่งดําเนินการให้ได้ตามแผนและนโยบายรัฐบาล เน้นประโยชน์ ความคุ้มค่า และตอบสนองความต้องการของประชาชน”
นายธิบดี วัฒนกุล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เผยผลการประชุมคณะกรรมการนโยบายรัฐวิสาหกิจ (คนร.) ครั้งที่ 1/2567 เมื่อวันที่ 26 มีนาคม 2567 โดยมีนายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศเป็นประธาน ซึ่ง คนร. ได้พิจารณาในเรื่องต่าง ๆ โดยสรุปผลการประชุมที่สําคัญได้ดังนี้
1. คนร. รับทราบรายงานผลการปฏิบัติตามแผนปฏิบัติการประจําปี 2566 ของรัฐวิสาหกิจจํานวน 51 แห่ง ซึ่งส่วนใหญ่สามารถดําเนินการได้ตามเป้าหมาย โดย คนร. มีความเห็นให้กระทรวงเจ้าสังกัด รัฐวิสาหกิจ และหน่วยงานที่เกี่ยวข้องร่วมกันดําเนินโครงการต่างๆ ให้เป็นไปตามเป้าหมายตามแผน และกํากับติดตามแก้ไขปัญหาของโครงการให้เป็นระบบ โดยเฉพาะโครงการลงทุนขนาดใหญ่ซึ่งมีส่วนสําคัญในการยกระดับการให้บริการประชาชนและตอบสนองนโยบายรัฐบาล สร้างความสามารถในการแข่งขันของประเทศ
2. คนร. รับทราบผลการดําเนินงานของบริษัทในเครือของรัฐวิสาหกิจ ณ สิ้นปี 2565 จํานวน 94 แห่ง โดย คนร. มอบหมายให้รัฐวิสาหกิจและกระทรวงเจ้าสังกัดเร่งแก้ไขปัญหาบริษัทในเครือที่ขาดทุนและถอนการลงทุนของบริษัทในเครือที่ไม่จําเป็นให้ได้ตามแผน
3. คนร. ได้พิจารณาผลการดําเนินการแก้ไขปัญหาองค์กรของรัฐวิสาหกิจ 6 แห่ง ได้แก่ การรถไฟแห่งประเทศไทย องค์การขนส่งมวลชนกรุงเทพ บริษัท โทรคมนาคมแห่งชาติ จํากัด (มหาชน) บริษัท อสมท จํากัด (มหาชน) ธนาคารพัฒนาวิสาหกิจขนาดกลางและขนาดย่อมแห่งประเทศไทย และธนาคารอิสลามแห่งประเทศไทย มีความคืบหน้าในการดําเนินงานตามลําดับ ซึ่ง คนร. มอบหมายให้รัฐวิสาหกิจและกระทรวงเจ้าสังกัดทบทวนแผนการดําเนินงานให้มีความเหมาะสม ทันต่อสถานการณ์ รวมทั้งกําชับให้เร่งดําเนินการแก้ไขปัญหาองค์กรให้เป็นไปตามแผน เพื่อแก้ไขปัญหาทางการเงินให้รัฐวิสาหกิจและสามารถส่งมอบบริการที่ดีขึ้นให้กับประชาชน พร้อมทั้งกําชับให้กระทรวงเจ้าสังกัดกํากับติดตามและรายงานความคืบหน้าต่อ คนร. อย่างต่อเนื่อง
รัฐบาลไทย-ข่าวทำเนียบรัฐบาล-รมว.แรงงาน “พิพัฒน์” เผยข่าวดี ลูกจ้างรัฐวิสาหกิจเตรียมรับสิทธิประโยชน์เพิ่มลาคลอดบุตรได้รับค่าจ้าง 98 วัน - เพิ่มวันหยุดพิเศษตามมติครม.
วันอังคารที่ 26 มีนาคม 2567
26/03/2567
รมว.แรงงาน “พิพัฒน์” เผยข่าวดี ลูกจ้างรัฐวิสาหกิจเตรียมรับสิทธิประโยชน์เพิ่มลาคลอดบุตรได้รับค่าจ้าง 98 วัน - เพิ่มวันหยุดพิเศษตามมติครม.
รมว.แรงงาน “พิพัฒน์” เผยข่าวดี ลูกจ้างรัฐวิสาหกิจเตรียมรับสิทธิประโยชน์เพิ่มลาคลอดบุตรได้รับค่าจ้าง 98 วัน - เพิ่มวันหยุดพิเศษตามมติครม.
นายพิพัฒน์ รัชกิจประการ รัฐมนตรีว่าการกระทรวงแรงงาน เผยข่าวดี เพิ่มสิทธิประโยชน์ลูกจ้างรัฐวิสาหกิจ ให้ลาเพื่อคลอดบุตรโดยได้รับค่าจ้าง 98 วัน เพิ่มวันหยุดพิเศษตามมติคณะรัฐมนตรีให้เป็นวันหยุดตามกฎหมายพร้อมปรับปรุงการรักษาโรคโควิดให้สอดคล้องตามที่กระทรวงสาธารณสุขกําหนด หลังครม. มีมติเห็นชอบร่างประกาศคณะกรรมการแรงงานรัฐวิสาหกิจสัมพันธ์ 2 ฉบับ ตามที่กระทรวงแรงงานเสนอ คาดใช้บังคับ พฤษภาคมนี้
นายพิพัฒน์ เปิดเผยว่า เมื่อวันที่ 26 มีนาคม 2567 คณะรัฐมนตรีมีมติเห็นชอบร่างประกาศคณะกรรมการแรงงานรัฐวิสาหกิจสัมพันธ์ (ครรส.) จํานวน 2 ฉบับ คือ เรื่อง มาตรฐานขั้นต่ําของสภาพการจ้างในรัฐวิสาหกิจ (ฉบับที่ ..) ซึ่งเป็นการแก้ไขเพิ่มเติมให้ลูกจ้างหญิงมีสิทธิลาเพื่อคลอดบุตรโดยได้รับค่าจ้าง จาก 90 วัน เป็น 98 วัน เพิ่มบทนิยามคําว่า วันหยุด ให้หมายความรวมถึงวันหยุดพิเศษตามที่มีมติคณะรัฐมนตรีกําหนดให้เป็นวันหยุดราชการเป็นกรณีพิเศษเป็นวันหยุดตามกฎหมาย และหากลูกจ้างทํางานในวันหยุดดังกล่าวให้ลูกจ้างมีสิทธิได้รับค่าจ้างด้วย และร่างประกาศ ครรส. เรื่อง หลักเกณฑ์และอัตราค่ารักษาพยาบาลกรณีเจ็บป่วยฉุกเฉินวิกฤต (กรณีโรคติดเชื้อไวรัสโคโรนา 2019 หรือโรคโควิด 19) เป็นการปรับปรุงการรักษาพยาบาลผู้ป่วยโรคโควิด 19 โดยกําหนดประเภทผู้ป่วยฉุกเฉินวิกฤต เฉพาะผู้ป่วยสีเหลือง และสีแดงที่มีสิทธิได้รับค่ารักษาตามที่กระทรวงสาธารณสุขกําหนด
นางโสภา เกียรตินิรชา อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ขั้นตอนหลังจากที่คณะรัฐมนตรีมีมติเห็นชอบร่างประกาศฯ ทั้ง 2 ฉบับแล้ว สํานักเลขาธิการคณะรัฐมนตรี จะส่งร่างประกาศดังกล่าวมาให้กระทรวงแรงงาน เพื่อเสนอรัฐมนตรีว่าการกระทรวงแรงงานลงนาม และประกาศในราชกิจจานุเบกษาต่อไป ทั้งนี้ ร่างประกาศ ครรส. เรื่อง มาตรฐานขั้นต่ําของสภาพการจ้างในรัฐวิสาหกิจ (ฉบับที่ ..) จะมีผลใช้บังคับตั้งแต่วันถัดจากวันที่ประกาศในราชกิจจานุเบกษาเป็นต้นไป สําหรับร่างประกาศ ครรส. เรื่อง หลักเกณฑ์และอัตราค่ารักษาพยาบาลกรณีเจ็บป่วยฉุกเฉินวิกฤต (กรณีโรคติดเชื้อไวรัสโคโรนา 2019 หรือโรคโควิด 19) จะมีผลใช้บังคับย้อนหลัง ตั้งแต่วันที่ 16 มีนาคม 2565 เป็นต้นไป ซึ่งคาดว่ากระบวนการจะแล้วเสร็จและใช้บังคับภายในเดือนพฤษภาคม 2567 นี้
รัฐบาลไทย-ข่าวทำเนียบรัฐบาล-นายกฯ ยินดีกับหน่วยงานที่ได้รับรางวัล “Prime Minister Awards: Thailand Cybersecurity Excellence Awards 2023” ยกระดับความสามารถในการป้องกัน รับมือ และลดความเสี่ยงจากภัยคุกคามไซเบอร์
วันอังคารที่ 26 มีนาคม 2567
26/03/2567
นายกฯ ยินดีกับหน่วยงานที่ได้รับรางวัล “Prime Minister Awards: Thailand Cybersecurity Excellence Awards 2023” ยกระดับความสามารถในการป้องกัน รับมือ และลดความเสี่ยงจากภัยคุกคามไซเบอร์
นายกฯ ยินดีกับหน่วยงานที่ได้รับรางวัล “Prime Minister Awards: Thailand Cybersecurity Excellence Awards 2023” ยกระดับขีดความสามารถในการป้องกัน รับมือ และลดความเสี่ยงจากภัยคุกคามไซเบอร์
วันนี้ (26 มี.ค. 67) เวลา 09.30 น. ณ บริเวณโถงกลาง ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม นําผู้แทนหน่วยงานที่ได้รับรางวัล “Prime Minister Awards: Thailand Cybersecurity Excellence Awards 2023” ทีมที่ชนะผลการแข่งขัน Thailand Cyber Top Talent 2023 และทีมที่ชนะผลการแข่งขัน Women Thailand Cyber Top Talent 2023 เข้าพบนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เพื่อเป็นขวัญกําลังใจให้เจ้าหน้าที่ผู้ปฏิบัติงาน ตลอดจนสร้างการตระหนักรู้ให้กับสังคมในวงกว้าง
นายชัย วัชรงค์ โฆษกประจําสํานักนายกรัฐมนตรี เปิดเผยว่า นายกรัฐมนตรีได้แสดงความยินดีกับทุกหน่วยงานที่ได้รับรางวัล พร้อมร่วมถ่ายภาพเป็นที่ระลึกและเป็นขวัญกําลังใจกับหน่วยงานที่ได้รับรางวัล “Prime Minister Awards: Thailand Cybersecurity Excellence Awards 2023” ทีมที่ชนะผลการแข่งขัน Thailand Cyber Top Talent 2023 และทีมที่ชนะผลการแข่งขัน Women Thailand Cyber Top Talent 2023 ด้วย
“สําหรับการจัดกิจกรรม “Prime Minister Awards: Thailand Cybersecurity Excellence Awards 2023” สํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) ได้ดําเนินการจัดขึ้นเพื่อส่งเสริมการกํากับดูแล ให้หน่วยงานโครงสร้างพื้นฐานสําคัญทางสารสนเทศ หน่วยงานภาครัฐและเอกชน และหน่วยงานอื่น ๆ ยกระดับขีดความสามารถในการป้องกัน รับมือ และลดความเสี่ยงจากภัยคุกคามไซเบอร์ เพื่อให้สอดคล้องกับแนวทางของพระราชบัญญัติการรักษาความมั่นคงปลอดภัยไซเบอร์ พ.ศ. 2562 และเป็นไปตามมาตรฐานสากลรวมถึงเป็นการสร้างความตระหนักและการรับรู้ถึงภัยคุกคามทางไซเบอร์ โดยมีการดําเนินการคัดเลือกหน่วยงานที่มีการดําเนินงานด้านความมั่นคงปลอดภัยไซเบอร์ยอดเยี่ยมระดับชาติ ประจําปี 2566 ด้วย” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-​ครม.เห็นชอบให้จังหวัดบุรีรัมย์เป็นพื้นที่นวัตกรรมการศึกษา
วันอังคารที่ 26 มีนาคม 2567
26/03/2567
​ครม.เห็นชอบให้จังหวัดบุรีรัมย์เป็นพื้นที่นวัตกรรมการศึกษา
​ครม.เห็นชอบให้จังหวัดบุรีรัมย์เป็นพื้นที่นวัตกรรมการศึกษา
วันนี้ (26 มี.ค. 67) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติเห็นชอบการกําหนดให้จังหวัดบุรีรัมย์เป็นพื้นที่นวัตกรรมการศึกษาโดยประกาศในราชกิจจานุเบกษา ตามที่คณะกรรมการนโยบายพื้นที่นวัตกรรมการศึกษา (คณะกรรมการนโยบายฯ) เสนอ โดยประมาณการค่าใช้จ่ายในการสนับสนุนการจัดตั้งพื้นที่นวัตกรรมการศึกษาจังหวัดบุรีรัมย์ (สถานศึกษานําร่อง 83 แห่ง) ตั้งแต่ปีงบประมาณ พ.ศ. 2568 - 2569 รวมจํานวน 18,600,000 บาท โดย ศธ. จะขอรับการจัดสรรงบประมาณตามชั้นตอนของกฎหมายที่เกี่ยวข้องต่อไป
นายคารม กล่าวว่า ปัจจุบันมีการจัดตั้งพื้นที่นวัตกรรมการศึกษา จํานวน 19 พื้นที่ ได้แก่กรุงเทพมหานคร จังหวัดจันทบุรี ภูเก็ต สงขลา สุราษฎร์ธานี อุบลราชธานี สุโขทัย แม่ฮ่องสอน กระบี่ ตราด สระแก้ว สตูล ระยอง ศรีสะเกษ กาญจนบุรี เชียงใหม่ ปัตตานี ยะลา และนราธิวาสทั้งนี้ การจัดตั้งพื้นที่นวัตกรรมการศึกษาจะส่งผลให้สถานศึกษานําร่องในพื้นที่สามารถจัดการเรียนการสอนที่สอดคล้องกับบริบทในพื้นที่โดยสามารถบริหารจัดการการศึกษาได้อย่างอิสระ ยืดหยุ่น คล่องตัวไม่ต้องอิงกฎระเบียบที่ไม่จําเป็นหรือไม่เอื้อจากส่วนกลาง เช่น การเลือกใช้หลักสูตร/สื่อการเรียนการสอนออกแบบการทดสอบเฉพาะพื้นที่ได้ สถานศึกษาได้งบพัฒนาเป็นวงเงินรวม (Block Grant) มีช่องทางผลักดันการบริหารงานบุคคลให้เหมาะสมกับพื้นที่ สามารถปรับลดและยกเลิกโครงการที่เพิ่มภาระงานครูและส่งผลเสียต่อการเรียนรู้ของผู้เรียนด้วยกลไกการจัดการศึกษาระหว่างภาครัฐ อปท. ภาคเอกชน และภาคประชาสังคม ซึ่งจะส่งผลดีทั้งต่อผู้เรียน สถานศึกษาและผู้ที่เกี่ยวข้องในพื้นที่และช่วยลดความเหลื่อมล้ําทางการศึกษา
“จังหวัดบุรีรัมย์มีความพร้อมในการจัดตั้งเป็นพื้นที่นวัตกรรมการศึกษา เนื่องจากมีแนวทางการดําเนินงานตรงกับแนวคิดหลักของพื้นที่นวัตกรรมการศึกษา มีแนวทางการยกระดับผลสัมฤทธิ์ทางการศึกษา มีแนวทางลดความเหลื่อมล้ําในการศึกษา มีภาคีเครือข่ายจากทุกภาคส่วนในการให้ความร่วมมือจัดการศึกษา มีหน่วยงานที่มีความเข้าใจเป้าหมายและหลักการสําคัญของการเป็นพื้นที่นวัตกรรมการศึกษา พร้อมให้คําปรึกษา ชี้แนะ และเป็นพี่เลี้ยงทางวิชาการ อีกทั้ง ยังมีแผนการขับเคลื่อนพื้นที่นวัตกรรมการศึกษาที่ชัดเจน” นายคารม กล่าว
รัฐบาลไทย-ข่าวทำเนียบรัฐบาล-PM inspects venue for “Korat Expo 2029”
วันอังคารที่ 26 มีนาคม 2567
PM inspects venue for “Korat Expo 2029”
PM inspects venue for “Korat Expo 2029”
March 24, 2024, at 1030hrs, at Khok Nong Rangka, Khong district, Nakhon Ratchasima, Prime Minister and Minister of Finance Srettha Thavisi visited the venue of the 2029 International Horticultural Expo or “Korat Expo 2029”. Accompanying the Prime Minister were Minister of Transport Suriya Juangroongruangkit, Minister of Digital Economy and Society Prasert Chantararuangthong, Minister of Tourism and Sports Sudawan Wangsuphakijkosol, Deputy Minister of Finance Julapun Amornvivat, and Deputy Minister of Transport Manaporn Charoensri. The Prime Minister was welcomed by the governor of Nakhon Ratchasima, heads of local administrations and local residents. Deputy Government Spokesperson Kenika Oonjit disclosed the gist as follows:
The Prime Minister expressed his pleasure to meet with the people of Korat once again after his previous trip here a week prior to the general election. The 2029 International Horticultural Expo or “Korat Expo 2029” is a major event that is expected to boost the country’s tourism. The venue must, therefore, be properly chosen.
In its Spring Meeting 2024 in Doha, Qatar on March 6, 2024, the International Association of Horticultural Producers (AIPH) approved the rights for Nakhon Ratchasima to host Korat Expo 2029 to be held during November 10, 2029 and February 28 February 2030. The proposed theme for this A1-level Korat Expo 2029 is “Nature and Greenery: Envisioning the Green Future” which will highlight Thailand’s natural marvels, cultural diversity, and expertise in sustainable horticultural and agricultural technologies. The venue is set at a piece of public land in Khok Nong Rangka, Thepalai subdistrict, Khong district. Out of the area of 678 rai, 523 rai will be used as the exhibition area. Hosting Korat Expo 2029 will upgrade Nakhon Ratchasima province as the hub for horticultural innovation and sustainability and a model city for green innovation.
The 2029 International Horticultural Expo or “Korat Expo 2029” is expected to attract approx. 2.6-4 million visitors, significantly generating revenues to the country.
รัฐบาลไทย-ข่าวทำเนียบรัฐบาล-​ครม.เห็นชอบร่างกฎกระทรวงกำหนดเด็กที่เสี่ยงต่อการกระทำผิด
วันอังคารที่ 26 มีนาคม 2567
26/03/2567
​ครม.เห็นชอบร่างกฎกระทรวงกําหนดเด็กที่เสี่ยงต่อการกระทําผิด
​ครม.เห็นชอบร่างกฎกระทรวงกําหนดเด็กที่เสี่ยงต่อการกระทําผิด
วันนี้ (26 มี.ค. 67) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติเห็นชอบร่างกฎกระทรวงกําหนดเด็กที่เสี่ยงต่อการกระทําผิด (ฉบับที่ ..) พ.ศ. .... ที่สํานักงานคณะกรรมการกฤษฎีกา ตรวจพิจารณาแล้ว ซึ่งมีสาระสําคัญเป็นการแก้ไขเพิ่มเติมกฎกระทรวงกําหนดเด็กที่เสี่ยงต่อการกระทําผิด พ.ศ. 2549 โดยกําหนดให้เด็กที่ใช้พืชกระท่อม กัญชา กัญชง หรือผลิตภัณฑ์ที่มีส่วนผสมหรือสารสกัดจากพืชกระท่อม กัญชา กัญชง เพื่อนันทนาการเป็นพฤติกรรมเด็กที่เสี่ยงต่อการกระทําผิด ตามพระราชบัญญัติคุ้มครองเด็ก พ.ศ. 2546 ทั้งนี้ เพื่อเป็นการป้องกันไม่ให้เด็กใช้พืชกระท่อม กัญชา กัญชง หรือผลิตภัณฑ์ที่มีส่วนผสมของพืชกระท่อม กัญชา และกัญชงในลักษณะสารเสพติด ซึ่งจะกระทบต่อพัฒนาการทางด้านสติปัญญา และการเจริญเติบโตของร่างการ และเป็นการสร้างสภาพแวดล้อมที่ดี
รัฐบาลไทย-ข่าวทำเนียบรัฐบาล-มหาดไทยอำนวยความสะดวกประชาชนต่อเนื่อง เพิ่มเอกสารดิจิทัลอีก 3 รายการ ทะเบียนสมรส ทะเบียนการหย่า สูติบัตร โชว์ผ่านแอปพลิเคชัน ThaID แทนตัวจริงได้ทุกที่ ทุกเวลา
วันอังคารที่ 26 มีนาคม 2567
26/03/2567
มหาดไทยอํานวยความสะดวกประชาชนต่อเนื่อง เพิ่มเอกสารดิจิทัลอีก 3 รายการ ทะเบียนสมรส ทะเบียนการหย่า สูติบัตร โชว์ผ่านแอปพลิเคชัน ThaID แทนตัวจริงได้ทุกที่ ทุกเวลา
มหาดไทยอํานวยความสะดวกประชาชนต่อเนื่อง เพิ่มเอกสารดิจิทัลอีก 3 รายการ ทะเบียนสมรส ทะเบียนการหย่า สูติบัตร โชว์ผ่านแอปพลิเคชัน ThaID แทนตัวจริงได้ทุกที่ ทุกเวลา
น.ส.ไตรศุลี ไตรสรณกุล เลขานุการ รมว.มหาดไทย และ โฆษกกระทรวงมหาดไทย กล่าวว่า กรมการปกครอง กระทรวงมหาดไทย ได้พัฒนาแอปพลิเคชัน ThaID เป็นช่องทางให้ประชาชนสามารถแสดงเอกสาร คัดรับรองเอกสารในรูปแบบอิเล็กทรอนิกส์ ได้โดยสะดวก ซึ่งที่ผ่านมาได้มีการพัฒนาเพิ่มบริการใหม่ ๆ โดยต่อเนื่องเพื่อให้สอดคล้องกับวิถีชีวิตที่ปัจจุบันมีการใช้ระบบดิจิทัลมากขึ้น เป็นไปตามที่นายอนุทิน ชาญวีรกูล รองนายกรัฐมนตรีและรมว.มหาดไทย ได้ให้นโยบายมหาดไทยยุคนี้ต้อง ทันโลก ทันสมัย ทันท่วงที
ล่าสุด ได้เพิ่มเติมการแสดงเอกสารดิจิทัลบนแอปพลิเคชัน ThaID อีก 3 รายการ ได้แก่ ทะเบียนสมรส ทะเบียนการหย่า สูติบัตร จากเดิมที่สามารถแสดงได้ 2 เอกสารคือ บัตรประจําตัวประชาชน และทะเบียนบ้าน โดยผู้ใช้บริการสามารถแสดงเอกสารดิจิทัลนี้ผ่านแอปพลิเคชันที่ติดตั้งเครื่องมือสื่อสารเช่นโทรศัพท์มือถือแทนการเอกสารตัวจริงได้ทุกที่ ทุกเวลา ซึ่งการเพิ่มเติมนี้เป็นการพัฒนาที่ต่อเนื่องจากที่ช่วงต้นปี 67 ที่ผ่านมาได้มีการเพิ่มบริการ แจ้งย้ายทะเบียนบ้านและคัดรับรองเอกสารทางทะเบียน ได้แก่ แบบรับรองรายการบุคคล (ทร.14/1) แบบรับรองรายการประวัติบุคคล (ทร.12/2) และแบบรับรองการเกิด(สูติบัตร) (ทร.1/ก) บนแอปพลิเคชัน ThaID ด้วย
“กระทรวงมหาดไทยขอเชิญชวนให้ประชาชนใช้แอปพลิเคชัน ThaID เพราะระบบนี้จะให้ใช้ชีวิตได้สะดวกสบายขึ้นอย่างมาก โดยเฉพาะการใช้ยืนยันตัวตนในการทําธุรกรรมต่างๆ แทนบัตรประชาชนตัวจริงได้ ในแอปฯ มีบริการที่หลากหลายที่จะช่วยลดระยะเวลา ลดการเดินทาง ประหยัดค่าใช้จ่าย และปัจจุบันมีบริการภาครัฐจํานวนมากที่ให้ยืนยันตัวตนด้วยแอปพลิเคชัน ThaID เช่น งานทะเบียนออนไลน์ กรมการปกครอง การยื่นภาษีออนไลน์ กรมสรรพกร ระบบจองหมายเลขทะเบียนรถยนต์ กรมขนส่งทางบก ระบบ LandsMaps กรมที่ดิน แอปพลิเคชันทางรัฐ สํานักงานพัฒนาระบบรัฐบาลดิจิทัล ระบบร้องทุกข์ผู้บริโภค สํานักงานคณะกรรมการคุ้มครองผู้บริโภค ไปจนถึงใช้สําหรับการยืนยันตัวตนคู่กับบัตรโดยสารเพื่อขึ้นเครื่องบินสําหรับการเดินทางในประเทศ” น.ส.ไตรศุลี กล่าว
ทั้งนี้ ประชาชนสามารถดาวน์โหลดแอปพลิเคชัน ThaID ทาง App Store สําหรับระบบไอโอเอส (IOS) และ Play Store สําหรับระบบแอนด์ดรอย (Android) จากนั้นลงทะเบียนได้ด้วยตนเองตามขั้นตอนที่แนะนําในแอปพลิเคชัน หรือลงทะเบียนกับเจ้าหน้าที่ ณ ที่ว่าการอําเภอ หรือสํานักงานเขตทั่วประเทศ โดยสามารถศึกษาข้อมูลการใช้บริการแอปพลิเคชัน ThaID เพิ่มเติมที่ https://www.bora.dopa.go.th/app-thaid/
รัฐบาลไทย-ข่าวทำเนียบรัฐบาล-กรมบัญชีกลางมอบประกาศเกียรติคุณการประกันคุณภาพงานตรวจสอบภายในภาครัฐจากภายนอกองค์กร ประจำปีงบประมาณ พ.ศ. 2564 - 2566
วันอังคารที่ 26 มีนาคม 2567
26/03/2567
กรมบัญชีกลางมอบประกาศเกียรติคุณการประกันคุณภาพงานตรวจสอบภายในภาครัฐจากภายนอกองค์กร ประจําปีงบประมาณ พ.ศ. 2564 - 2566
กรมบัญชีกลางจัดงานมอบประกาศเกียรติคุณการประกันคุณภาพงานตรวจสอบภายในภาครัฐจากภายนอกองค์กรให้แก่หน่วยงานที่เข้ารับการประเมินผลการปฏิบัติงานด้านการตรวจสอบภายใน ประจําปีงบประมาณ พ.ศ. 2564 - 2566 ที่มีผลการประเมินอยู่ในเกณฑ์ที่ได้รับการประกาศเกียรติคุณ
นางแพตริเซีย มงคลวนิช อธิบดีกรมบัญชีกลาง เปิดเผยในวันนี้ (26 มี.ค. 67) ว่า กรมบัญชีกลางในฐานะหน่วยงานกลางที่กํากับดูแลงานด้านการตรวจสอบภายในของหน่วยงานของรัฐ ได้จัดงานมอบประกาศเกียรติคุณการประกันคุณภาพงานตรวจสอบภายในภาครัฐจากภายนอกองค์กรให้แก่หน่วยงานที่เข้ารับการประเมินผลการปฏิบัติงานด้านการตรวจสอบภายใน ประจําปีงบประมาณ พ.ศ. 2564 - 2566 ที่มีผลการประเมินอยู่ในเกณฑ์ที่ได้รับการประกาศเกียรติคุณ ตามหลักเกณฑ์การประเมินที่กรมบัญชีกลางกําหนด ซึ่งประกอบด้วย หน่วยงานที่มีคะแนนการประเมินอยู่ในระดับเป็นไปตามมาตรฐาน ในปีงบประมาณ พ.ศ. 2564 และหน่วยงานที่มีคะแนนการประเมินอยู่ในระดับดี และระดับดีเยี่ยม ของปีงบประมาณ พ.ศ. 2565 - 2566
“การประเมินการประกันคุณภาพงานตรวจสอบภายในภาครัฐจากภายนอกองค์กร เป็นการประเมินโดยกรมบัญชีกลาง และมีคณะกรรมการประเมินผลการประกันคุณภาพงานตรวจสอบภายในภาครัฐ ซึ่งประกอบด้วย ผู้ทรงคุณวุฒิจากภายนอกและผู้บริหารของกรมบัญชีกลาง เป็นผู้พิจารณารับรองผลการประเมิน โดยปัจจุบันแนวโน้มที่หน่วยงานมีผลการประเมินดีขึ้นและผ่านเกณฑ์การประเมินมีจํานวนมากขึ้น สําหรับการมอบประกาศเกียรติคุณในครั้งนี้ มีหน่วยงานที่ผ่านเกณฑ์การประเมินในระดับที่ได้รับการมอบประกาศเกียรติคุณ จํานวน 41 หน่วยงาน ประกอบด้วย
1. ปีงบประมาณ พ.ศ. 2564
- หน่วยงานที่มีคะแนนผลการประเมินอยู่ในระดับเป็นไปตามมาตรฐาน จํานวน 13 หน่วยงาน
2. ปีงบประมาณ พ.ศ. 2565 รวม 6 หน่วยงาน
- หน่วยงานที่มีคะแนนผลการประเมินอยู่ในระดับดี จํานวน 5 หน่วยงาน
- หน่วยงานที่มีคะแนนผลการประเมินอยู่ในระดับดีเยี่ยม จํานวน 1 หน่วยงาน
3. ปีงบประมาณ พ.ศ. 2566 รวม 22 หน่วยงาน
- หน่วยงานที่มีคะแนนผลการประเมินอยู่ในระดับดี จํานวน 17 หน่วยงาน
- หน่วยงานที่มีคะแนนผลการประเมินอยู่ในระดับดีเยี่ยม จํานวน 5 หน่วยงาน
กรมบัญชีกลางตระหนักถึงความสําคัญในการพัฒนาและยกระดับการปฏิบัติงานตรวจสอบภายในภาครัฐให้มีคุณภาพและสอดคล้องกับมาตรฐานสากล รวมถึงบริบทของประเทศ เพื่อสร้างมาตรฐานด้านการปฏิบัติงานตรวจสอบภายใน รวมทั้งเสริมสร้างความเชื่อมั่นให้แก่ผู้บริหารและผู้ปฏิบัติงานในหน่วยงานของรัฐ ทั้งด้านประสิทธิภาพ ประสิทธิผลการดําเนินงานว่าจะสามารถปฏิบัติงานได้บรรลุวัตถุประสงค์และเป้าหมายตามนโยบายของหน่วยงาน นําไปสู่การกํากับดูแลองค์กรที่ดี มีธรรมาภิบาลในการบริหารและการปฏิบัติงาน อันจะส่งผลให้เกิดความน่าเชื่อถือกับการบริหารงานของภาครัฐ ในภาพรวมทั้งหมดต่อไป” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-“ปลัดฯ จตุพร” เปิดอบรมหลักสูตร “นบก.ทส.” รุ่นที่ 3 ย้ำ บุคลากรคือส่วนสำคัญของการขับเคลื่อนองค์กร แนะ ยึดประโยชน์ของประชาชนเป็นหลักในการปฏิบัติงาน
วันอังคารที่ 26 มีนาคม 2567
“ปลัดฯ จตุพร” เปิดอบรมหลักสูตร “นบก.ทส.” รุ่นที่ 3 ย้ํา บุคลากรคือส่วนสําคัญของการขับเคลื่อนองค์กร แนะ ยึดประโยชน์ของประชาชนเป็นหลักในการปฏิบัติงาน
“ปลัดฯ จตุพร” เปิดอบรมหลักสูตร “นบก.ทส.” รุ่นที่ 3 ย้ํา บุคลากรคือส่วนสําคัญของการขับเคลื่อนองค์กร แนะ ยึดประโยชน์ของประชาชนเป็นหลักในการปฏิบัติงาน
“ปลัดฯ จตุพร” เปิดอบรมหลักสูตร “นบก.ทส.” รุ่นที่ 3 ย้ํา บุคลากรคือส่วนสําคัญของการขับเคลื่อนองค์กร แนะ ยึดประโยชน์ของประชาชนเป็นหลักในการปฏิบัติงาน
วันที่ 25 มีนาคม 2567 เวลา 13.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานในพิธีเปิดการฝึกอบรม หลักสูตร "นักบริหารระดับกลาง กระทรวงทรัพยากรธรรมชาติและสิ่งแวดล้อม" หรือ นบก.ทส. รุ่นที่ 3 โดยมี นายสิทธิชัย เสรีส่งแสง ผู้ตรวจราชการกระทรวงฯ พร้อมด้วยคณะผู้บริหารหน่วยงานในสังกัดกระทรวงฯ และผู้เข้ารับการฝึกอบรมจากหน่วยงานภายใต้สังกัดกระทรวงฯ จํานวน 50 คน จาก 13 หน่วยงาน เข้าร่วมพิธี ณ ห้องประชุมโฮลอินวัน 1 โรงแรมทินิดี โฮเต็ล บางกอก กอล์ฟ คลับ จ.ปทุมธานี
นายจตุพร ได้กล่าวให้โอวาทแก่ผู้เข้ารับการฝึกอบรม ถึงความสําคัญของการพัฒนาศักยภาพบุคลากรภายในองค์กร ซึ่งถือเป็นส่วนสําคัญในการขับเคลื่อนภารกิจของกระทรวงฯ ให้บรรลุเป้าหมาย บุคลากรจึงจําเป็นต้องมีความรอบรู้ มีวิสัยทัศน์ที่กว้างไกล มีทักษะและทัศนคติที่ดี มีคุณธรรมจริยธรรม และมีความชํานาญในการบริหารจัดการที่ดี เพื่อผสานความร่วมมือกัน โดยเฉพาะการร่วมกันแก้ไขปัญหาการเปลี่ยนแปลงของสภาพภูมิอากาศที่เป็นประเด็นสําคัญในปัจจุบัน การฝึกอบรมนี้จึงถือเป็นโอกาสอันดีที่ทําให้แต่ละหน่วยงานได้เรียนรู้ซึ่งกันและกัน แลกเปลี่ยนประสบการณ์ มุมมอง หาจุดร่วม เพื่อพัฒนาการบริหารงานให้มีประสิทธิภาพ และตอบสนองความต้องการของประชาชนมากยิ่งขึ้น นอกจากนี้ ยังได้เน้นย้ําหลักการทํางานที่สําคัญตามนโยบายของท่านรองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (พล.ต.อ.พัชรวาท วงษ์สุวรรณ) นั่นคือ "ขยัน ซื่อสัตย์ อดทน มีวินัย" โดยแนะให้ยึดถือเป็นหลักปฏิบัติพื้นฐานของการทํางาน ควบคู่กับหลักคุณธรรมและข้อกฎหมาย โดยถือเอาประโยชน์ของพี่น้องประชาชนเป็นหลักสําคัญ
โครงการฝึกอบรม หลักสูตร “นักบริหารระดับกลางกระทรวงทรัพยากรธรรมชาติและสิ่งแวดล้อม” (นบก.ทส.) รุ่นที่ 3 มีกําหนดจัดขึ้นระหว่างวันที่ 25 มีนาคม – 7 มิถุนายน 2567 รวมระยะเวลาตลอดหลักสูตร 33 วัน ผ่านการเรียนรู้แบบผสมผสาน (Blended Learning) ทั้งรูปแบบห้องเรียน รูปแบบออนไลน์ และการศึกษาดูงานในพื้นที่ จ.เพชรบุรี เพื่อเสริมสร้างทักษะ สมรรถนะ ให้กับข้าราชการของกระทรวงทรัพยากรธรรมชาติและสิ่งแวดล้อม ให้มีความพร้อมในการเป็นผู้บริหาร ทั้งในเชิงยุทธศาสตร์ และเชิงบูรณาการในระดับพื้นที่ พัฒนาทักษะการบริหารบนความเปลี่ยนแปลง สร้างผู้นําทางวิชาการ ที่สามารถใช้นวัตกรรมและเทคโนโลยีในการติดตาม เฝ้าระวัง และประเมินผลการดําเนินงานในภารกิจด้านการเปลี่ยนแปลงสภาพภูมิอากาศ เพื่อขับเคลื่อนภารกิจที่เกี่ยวข้องไปสู่การพัฒนาการบริหารจัดการทรัพยากรธรรมชาติและสิ่งแวดล้อมอย่างมีประสิทธิภาพ ก่อให้เกิดประโยชน์ต่อประเทศชาติและประชาชนอย่างยั่งยืน
รัฐบาลไทย-ข่าวทำเนียบรัฐบาล-​นายกฯ เผย ครม. เห็นชอบผ่อนผันให้แรงงานต่างด้าวเดินทางกลับประเทศต้นทางเพื่อเข้าร่วมประเพณีสงกรานต์ ประจำปี พ.ศ. 2567
วันอังคารที่ 26 มีนาคม 2567
26/03/2567
​นายกฯ เผย ครม. เห็นชอบผ่อนผันให้แรงงานต่างด้าวเดินทางกลับประเทศต้นทางเพื่อเข้าร่วมประเพณีสงกรานต์ ประจําปี พ.ศ. 2567
​นายกฯ เผย ครม. เห็นชอบผ่อนผันให้แรงงานต่างด้าวเดินทางกลับประเทศต้นทางเพื่อเข้าร่วมประเพณีสงกรานต์ ประจําปี พ.ศ. 2567
วันนี้ (26 มีนาคม 2567) เวลา 11.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า ครม. เห็นชอบและอนุมัติหลักการร่างกฎกระทรวงและร่างประกาศฯ ตามที่กระทรวงแรงงานเสนอผ่อนผันให้แรงงานต่างด้าว สัญชาติ กัมพูชา ลาว และเมียนมา เดินทางกลับประเทศต้นทางเพื่อเข้าร่วมประเพณีสงกรานต์ ประจําปี พ.ศ. 2567 โดยให้คณะกรรมการส่งเสริมฯ คณะกรรมการกฤษฎีกา ตรวจสอบประกาศอย่างเป็นการเร่งด่วน